Die meeste mense het ʼn ongelooflike vermoë om te groei en te verander. Vir jou man is dit nie so maklik soos vir jou om oor hartsgoed te praat nie, want hy het van kleins af boodskappe gekry dat hy die belewing en uitdrukking van sy emosies moet onderdruk.
Jy kan nie jou man dwing om sy emosies te deel nie, maar jy kan wel verduidelik hoekom dit vir jou belangrik is.
Sê vir hom jy wil graag dit wat binne hom aangaan, beter leer ken en verstaan omdat dit deel is van die visie vir julle huwelik.
Raymond waarsku dat daar sekere soorte dinge is wat jy eerder moet vermy wanneer jy met jou man gesels. Dit geld eintlik vir enige verhouding, sê hy.
Neem verantwoordelikheid vir jou optrede. Moenie ou koeie ophaal nie, praat oor dit wat nóú pla. Fokus op die probleem, nie op jou man nie.